במהלך העשור הראשון של המאה ה-21 לא היה סרט אימה שלא חצה את הכנסות 150 מיליון הדולרים (המכניסים ביותר בכל שנה), והפופולריות שלהם התעצמה. הסרט "מת לצעוק" משנת 2000 הכניס למעלה מ-275 מיליון דולרים, והוביל לכך שיצאו לו ארבעה סרטי המשך. בשנה שלאחר מכן, יצא הסרט "חניבעל" שהפך לאחד מסרטי האימה המכניסים ביותר, עם הכנסות של למעלה מ-350 מיליון דולרים. בשנת 2002 יצא הסרט "סיינס" שהכניס למעלה מ-400 מיליון דולרים. בשנת 2003 ו-2004 יצאו "מת לצעוק 3" ו"ואן הלסינג" שזכו להצלחה מסחרית רבה. "הצלצול 2" שיצא לאקרנים בשנת 2005 הפך לסרט האימה המכניס ביותר באותה השנה, עם הכנסות של למעלה מ-160 מיליון דולרים. לקראת סוף אותו העשור, יצאו הסרטים "מת לצעוק 4" (2006), "אני האגדה" (2007), "קלוברפילד" (2008) ו"פעילות על-טבעית" (2009) שהמשיכו לייצב את הפופולריות של סרטי האימה ברחבי העולם. האחרון מביניהם פותח במקור כסרט עצמאי והוקרן בפסטיבלי קולנוע שונים ב-2007 והכניס 193.3 מיליון דולרים מתקציב של 15,000 דולרים; הישג חסר תקדים בעולם הקולנוע.
העשור השני של המאה ה-21 היה ליחיד בו יצאו חמישה סרטים שהצליחו להכניס למעלה מ-400 מיליון דולרים, מה שהמשיך את הפופולריות של סרטי האימה. כבר בשנת 2010 יצא לאקרנים הסרט "" שהכניס למעלה מ-300 מיליון דולרים, ובשנה שלאחר מכן יצא "פעילות על-טבעית 3" שהכניס למעלה מ-200 מיליון דולרים בהתאמה. בשנת 2012 ו-2013 יצאו "פרומתאוס" ו"מלחמת העולם Z" שהפכו לשוברי קופות, וב-2014 יצא לאקרנים סרט האימה "אנאבל" מהיקום הקולנועי של לזמן את הרוע, שהפך ליקום האימה המכניס ביותר. סרט האימה המכניס ביותר בשנת 2016 היה "לזמן את הרוע 2", מאותו היקום גם כן. בשנת 2017 חלה תפנית היסטורית בעולם הקולנוע, כאשר יצא לאקרנים הסרט "זה", ששבר את השיא בן 17 השנים של "החוש השישי" (1999), והפך לסרט האימה המכניס ביותר בכל הזמנים, כמו גם אחד מהסרטים המכניסים ביותר בכל הזמנים. ב-2018 המשיכה סוגת האימה לזכות להצלחה רבה, כאשר יצא לאקרנים הסרט "אימה במצולות" שהכניס למעלה מ-500 מיליון דולרים. בשנה שלאחר מכן, יצא הסרט "" שהכניס למעלה מ-470 מיליון דולרים.
לקראת תחילתן של שנות ה-20 של המאה ה-21 חווה עולם הקולנוע פגיעה חסרת תקדים בעקבות מגפת הקורונה, שהובילה לסגירתם של בתי הקולנוע השונים ברחבי העולם. סרט האימה היחיד משנת 2020 שהכניס למעלה מ-50 מיליון דולרים הוא "בלתי נראה" שזכה להצלחה קופתית רבה (ביחס לאותו המצב), כמו גם היותו אחד מהסרטים היחידים באופן כללי שזכו להצלחה כזו באותה העת. בשנת 2021, בעקבות פתיחתם של בתי קולנוע רבים הצליח הסרט "מקום שקט 2" להכניס למעלה מ-295 מיליון דולרים; סרט האימה המכניס ביותר באותה השנה.
ארנור סיגורדסון
ארנור סיגורדסון (באיסלנדית: Arnór Sigurðsson; נולד ב-15 במאי 1999) הוא כדורגלן איסלנדי שמשחק כקשר עבור ונציה בהשאלה מצסק"א מוסקבה.
קריירת מועדונים.
איסלנד.
סיגורדסון תואר כשחקן מפתח עבור נורשופינג (IFK Norrköping) בעונת 2018, שם הוא שיחק כקשר התקפי.
רוסיה.
ב-31 באוגוסט 2018, סיגורדסון חתם על חוזה ל-5 שנים עם מועדון צסק"א מליגת העל הרוסית. דמי ההעברה עמדו על כ-40 מיליון קרונות שוודית (כ-4,4 מיליון ליש"ט), דמי שיא שקיבל מועדון IFK Norrköping. סיגורדסון עשה את הופעת הבכורה שלו עבור צסק"א ב-19 ספטמבר 2018 במשחק נגד ויקטוריה פלזן והפך לשחקן האיסלנדי הצעיר ביותר אי פעם להופיע במשחק ליגת האלופות. הוא הבקיע את השער הראשון שלו עבור צסק"א ב-7 בנובמבר 2018 במשחק ליגת האלופות נגד רומא. ארבעה ימים לאחר מכן, הוא הבקיע שער הבכורה שלו בליגה הרוסית בניצחון 0–2 על זניט. את הדאבל הראשון שלו הבקיע בדרבי של מוסקבה, בניצחון 0–2 על ספרטק ב-6 באפריל 2019.
קריירה בנבחרת.
הוא עשה את הופעת הבכורה שלו עבור איסלנד ב-15 בנובמבר 2018 בליגת האומות במשחק נגד בלגיה.
וליגר
וליגר (Veliger, בעברית: מפרשית) הוא אחד משלבי הפגית של חלזונות החיים במים (בעיקר במי ים), צדפות ושיני-ים. שלב זה בא אחרי שלב הטרכופור (ציצנית) ובו מבלה הפגית את רוב זמנה בפלנקטון (צֶפֶת) שם היא גדלה ולעיתים גם ניזונה מחומרים אורגניים ויצורי פלנקטון קטנים יותר (כגון פיטופלנקטון). מאפיינו העיקרי של הווליגר הוא מספר אונות דמויות מפרש וריסים סמוך לפיו, שבאמצעותם הוא צף ולוכד לעצמו מזון מהפלנקטון. כעבור זמן מה, שנע בין שעות לחודשים (תלוי במין הטקסונומי), הווליגר יוצא מהפלנקטון, נצמד למצע (כגון קרקעית הים או שונית אלמוגים) ומתגלגל לגרסה מוקטנת של הייצור הבוגר.
אודייפור
פנדרו
פנדרו (בכורדית: پێندرۆ, Pêndro) האם הכפר כורדי בכורדיסטן העיראקית, הממוקם במחוז ארביל, קרוב לגבול של עיראק עם טורקיה, הוא ממוקם כ-15–18 ק"מ צפונית לבארזאן. אוכלוסייתו מונה מעל 2,540 אנשים (נכון ל-2017).
לורי לייטפוט
לורי איליין לייטפוט (באנגלית: Lori Elaine Lightfoot; נולדה ב-4 באוגוסט 1962) היא עורכת דין ופוליטיקאית אמריקאית, וראש העירייה של שיקגו. החליפה את ראש העירייה הקודם, רם עמנואל, ב-20 במאי 2019. לייטפוט חברה במפלגה הדמוקרטית.
נולדה במאליסון שבאוהיו. לייטפוט היא האישה האפרו-אמריקאית הראשונה והלהט"ב הראשון בתפקיד ראש עיריית שיקגו. את המירוץ לתפקיד החלו 13 מתמודדים ובסיבוב הראשון של הבחירות אליו הגיעו תשעה מועמדים, ב-26 בפברואר 2019, היא הובילה עם 17.54% מקולות הבוחרים. בסיבוב השני, ב-2 באפריל, מול טוני פרקווינקל (Preckwinkle), זכתה ב-73.71% מן הקולות.
זוהי הפעם הראשונה שלייטפוט נבחרה לתפקיד כלשהו. בעברה עבדה כתובעת, וכעורכת דין במגזר הפרטי. היא עמדה בראש יחידת החקירות הפנימיות של משטרת שיקגו, והובילה צוות שחיבר דו"ח חריף על יחסי השוטרים בשיקגו לתושביה השחורים.
חיים אישיים.
לייטפוט נישאה לאיימי אשלמן ב-31 במאי 2014, ולשתיים בת מאומצת בשם ויויאן.
לייטפוט הופיעה במיני-סדרה בטלוויזיה בשם "The Second City Presents: The Last Show Left on Earth".
מיק שומאכר
מיק שומאכר (בגרמנית: Mick Schumacher, נולד ב-22 במרץ 1999) הוא נהג מרוצים גרמני המתחרה באליפות הפורמולה 1 עבור קבוצת האס באליפות הפורמולה 1 החל מעונת 2021. הוא החל להתחרות בקארטינג בשנת 2008. בשנת 2015 הצטרף לאליפות גרמניה בפורמולה 4. שנתיים לאחר מכן עבר להתחרות באליפות אירופה בפורמולה 3 ובשנת 2018 הוכתר כאלוף אירופה. בשנת 2019 הצטרף לאקדמיה של קבוצת פרארי והצטרף לאליפות הפורמולה 2, בה זכה באליפות בעונת 2020.
שומאכר הוא בנו של מיכאל שומאכר, נהג הפורמולה 1 שזכה 7 פעמים באליפות.
קריירת מרוצים.
שומאכר החל להתחרות בשנת 2008 בקארטינג. על מנת להימנע מתשומת לב בשל הפרסום של אביו התחרה בשם "מיק בטש", שם משפחתה המקורי של אימו קורינה. בשנת 2013 סיים במקום השלישי באליפות גרמניה לנוער וב-CIK-FIA סופר קאפ. בשנת 2014 החל להתחרות בשם "מיק ג'וניור" ולקחת חלק בתחרות בינלאומיות. הוא סיים במקום השני באליפות גרמניה לנוער, אליפות אירופה ובאליפות העולם.
בשנת 2015 הצטרף לקבוצת Van Amersfoort Racing ועבר להתחרות באליפות פורמולה 4 הגרמנית, כשהוא משתמש לראשונה בשמו המלא. בשנת 2016 המשיך להתחרות באליפות, אך עבר לקבוצת Prema והתחרה עימה במקביל גם האליפות הפורמולה 4 האיטלקית. את העונה סיים במקום השני בשתי האליפויות. בשנת 2017 עבר להתחרות עבור הקבוצה באליפות אירופה בפורמולה 3. בעונתו הראשונה הגיע פעם אחת לפודיום ודורג במקום ה-12. במחצית השנייה של עונת 2018 השיג שמונה ניצחונות ובסיומה הוכתר לאלוף אירופה.
פורמולה 2.
לאחר הזכייה באליפות עבר להתחרות באליפות הפורמולה 2. במהלך חודש ינואר 2019 הצטרף לאקדמיה לנהגים של קבוצת פרארי. בסוף חודש מרץ ערך את הבכורה במרוץ פתיחה העונה שהתקיימו בבחריין. בהמשך השתתף בנסיעות המבחן שקיימו קבוצת הפורמולה 1. בשני ימי המבחן שהתקיימו, נהג יום אחד ברכב של קבוצת פרארי וביום השני ברכב של קבוצת אלפא רומיאו. במהלך העונה הגיע פעם אחת לפודיום, כשניצח את מרוץ הספרינט בהונגריה. בסיום העונה דורג במקום ה-12.
אחרי ששת סבבי המרוצים הראשונים בעונת 2020 דורג במקום החמישי בטבלה. רצף של חמישה פודיומים, כולל ניצחון במונזה העלה אותו למקום השני. בסבב המרוצים הבאים, שהתקיים במוג'לו לקח את ההובלה ושמר עליה עד לסיום העונה, בה זכה באליפות.
פורמולה 1.
שומאכר היה אמור לקחת חלק באימון המקדים של קבוצת אלפא רומיאו לפני גרנד פרי אייפל, אך בסופו של דבר בוטל האימון בשל תנאי מזג האוויר. באותו סוף השבוע השווה לואיס המילטון את שיא הניצחונות של מיכאל שומאכר. לאחר המרוץ העניק מיק להמילטון את אחת הקסדות של אביו.
בדצמבר הוחתם בקבוצת האס אליה הצטרף בעונת 2021. את העונה סיים ללא נקודות. חוזהו הוארך לעונה נוספת ובמקביל מונה להיות נהג משלים בקבוצת פרארי יחד עם אנטוניו ג'יובינאצי.
העונה השנייה בקבוצה נפתחה עם מקום 11 בגרנד פרי בחריין, התוצאה הטובה ביותר ששהשיג עד שלב זה. במקצה הדירוג לקראת גרנד פרי ערב הסעודית התנגש עם רכבו בעוצמה בגדר הבטיחות. לאחר הפגיעה פונה במסוק לבית חולים לצורך בדיקות, בהן נמצא כי אינו סובל מפגיעות חמורות. למרות זאת החליטה הקבוצה להתחרות במרוץ עם רכב אחד ולאפשר לשומאכר מנוחה. בגרנד פרי בריטניה, המרוץ ה-31 בקריירה, סיים במקום השמיני וצבר נקודות בכורה באליפת. שבוע לאחר מכן, בגרנד פרי אוסטריה, סיים במקום השישי ונבחר ל"נהג היום".
קלאסיקר
הקומפקטיפיקציה החד נקודתית